|

52011PC0932

Propunere de REGULAMENT AL CONSILIULUI de încheiere a reexaminării intermediare parțiale, în temeiul articolului 11 alineatul (3) din Regulamentul (CE) nr. 1225/2009, a măsurilor antidumping aplicabile importurilor de ferosiliciu originar, printre altele, din Rusia  /* COM/2011/0932 final - 2011/0464 (NLE) */

	EXPUNERE DE MOTIVE1. CONTEXTUL PROPUNERIIMotivele și obiectivele propuneriiPrezenta propunere se referă la aplicarea Regulamentului (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (denumit în continuare „regulamentul de bază”) în cadrul reexaminării intermediare parțiale privind importurile de ferosiliciu originar din Rusia.Contextul generalPrezenta propunere este înaintată în contextul punerii în aplicare a regulamentului de bază și este rezultatul unei anchete realizate în conformitate cu cerințele de fond și de procedură prevăzute în regulamentul de bază.Dispoziții în vigoare în domeniul propuneriiPrin Regulamentul (CE) nr. 172/2008, Consiliul a instituit măsuri antidumping definitive asupra importurilor de ferosiliciu originar, printre altele, din Rusia.Coerența cu alte politici și obiective ale UniuniiNu se aplică.2. REZULTATELE CONSULTĂRILOR CU PĂRȚILE INTERESATE ȘI EVALUĂRILE IMPACTULUIConsultarea părților interesatePărțile interesate vizate de procedură au avut posibilitatea de a-și apăra interesele în cursul anchetei, în conformitate cu dispozițiile regulamentului de bază.Obținerea și utilizarea expertizeiNu a fost nevoie de expertiză externă.Evaluarea impactuluiPrezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, dar include o listă exhaustivă a condițiilor care trebuie evaluate.3. ELEMENTELE JURIDICE ALE PROPUNERIIRezumatul acțiunii propuseLa 18 februarie 2010, Comisia a inițiat o reexaminare intermediară parțială limitată la dumping și la solicitantul Chelyabinsk Electrometallurgical Integrated Plant și societatea afiliată acestuia Joint Stock Company (JSC) Kuznetsk Ferroalloy Works în ceea ce privește măsurile antidumping privind importurile de ferosiliciu originar din Rusia. Rezultatul revizuirii arată continuarea practicării unui nivel ridicat de dumping. În plus, se concluzionează că circumstanțele modificate care rezultă din această marjă de dumping ridicată nu sunt de natură durabilă.Prin urmare, se propune adoptarea de către Consiliu a prezentei propuneri de regulament de încheiere a reexaminării intermediare parțiale a măsurilor antidumping aplicabile importurilor de ferosiliciu originar din Rusia, fără modificarea măsurilor în vigoare. Regulamentul ar trebui publicat în Jurnalul Oficial al Uniunii Europene cel târziu la 25 ianuarie 2012.Temei juridicRegulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene.Principiul subsidiaritățiiPropunerea intră în sfera competenței exclusive a Uniunii. Prin urmare, principiul subsidiarității nu se aplică.Principiul proporționalitățiiPropunerea respectă principiul proporționalității din următoarele motive:Tipul acțiunii este descris în regulamentul de bază menționat anterior și exclude luarea de decizii la nivel național.Nu sunt necesare indicații privind măsura în care sarcina financiară și administrativă care revine Uniunii, guvernelor naționale, autorităților regionale și locale, operatorilor economici și cetățenilor este limitată la minimum și proporțională cu obiectivul propunerii.Alegerea instrumentelorInstrumentul propus: regulament al Consiliului.Alte instrumente nu ar fi adecvate întrucât regulamentul de bază nu prevede alte opțiuni.4. IMPLICAȚII BUGETAREPropunerea nu are nicio implicație pentru bugetul Uniunii.5. ELEMENTE OPȚIONALEPropunerea nu are elemente opționale.2011/0464 (NLE)Propunere deREGULAMENT AL CONSILIULUIde încheiere a reexaminării intermediare parțiale, în temeiul articolului 11 alineatul (3) din Regulamentul (CE) nr. 1225/2009, a măsurilor antidumping aplicabile importurilor de ferosiliciu originar, printre altele, din RusiaCONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[1] (denumit în continuare „regulamentul de bază”), în special articolul 11 alineatul (3),având în vedere propunerea prezentată de către Comisia Europeană după consultarea Comitetului consultativ,întrucât:1.  Procedura2.  Măsurile în vigoare3.  Prin Regulamentul (CE) nr. 172/2008[2] (denumit în continuare „regulamentul inițial”), Consiliul a instituit o taxă antidumping definitivă asupra importurilor de ferosiliciu originar, printre altele, din Rusia. Măsurile constau în aplicarea unui nivel ad valorem al taxei cuprins între 17,8% și 22,7%. Ancheta care a avut drept rezultat prezentul regulament va fi denumită în continuare „ancheta inițială”.4.  Cererea de reexaminare5.  La 30 noiembrie 2009, Comisia Europeană (denumită în continuare „Comisia”) a primit o cerere de reexaminare intermediară parțială în temeiul articolului 11 alineatul (3) din regulamentul de bază (denumită în continuare „reexaminarea intermediară”). Cererea, depusă de un producător-exportator din Rusia, Joint Stock Company (JSC) Chelyabinsk Electrometallurgical Integrated JSC Plant și societatea sa afiliată Joint Stock Company (JSC) Kuznetsk Ferroalloy Works (denumiți în continuare, în comun, „solicitantul”), s-a limitat la examinarea dumpingului în ceea ce îl privește pe solicitant. Nivelul taxei antidumping aplicabilă solicitantului este de 22,7%, pe baza marjei de dumping a solicitantului.6.  În cererea sa, solicitantul a afirmat că, în ceea ce îl privește pe solicitant, circumstanțele pe baza cărora au fost instituite măsurile existente s-au modificat și că aceste modificări sunt durabile.7.  Solicitantul a furnizat elemente de probă prima facie conform cărora, în ceea ce îl privește pe solicitant, menținerea măsurii la nivelul său actual nu mai este necesară pentru a compensa dumpingul. În conformitate cu informațiile prezentate în cerere, comparația dintre prețurile practicate de solicitant pe piața internă și prețurile practicate la exportul către Uniune a arătat că marja de dumping părea a fi substanțial mai mică față de nivelul actual la care se aplică măsura.8.  Inițierea unei reexaminări9.  Întrucât a ajuns la concluzia, după consultarea comitetului consultativ, că există elemente de probă suficiente pentru inițierea unei reexaminări intermediare, Comisia s-a decis să inițieze o reexaminare intermediară parțială în conformitate cu articolul 11 alineatul (3) din regulamentul de bază, al cărei obiect se limitează la examinarea dumpingului în ceea ce îl privește pe solicitant. La 27 octombrie 2010, Comisia a publicat un aviz de inițiere în Jurnalul Oficial al Uniunii Europene[3] (denumit în continuare „aviz de inițiere”) și a început o anchetă.10.  Produsul în cauză și produsul similar11.  Produsul care face obiectul reexaminării intermediare este același cu cel din ancheta inițială, și anume ferosiliciu originar din Rusia, care se încadrează în prezent la codurile NC 7202 21 00, 7202 29 10 și 7202 29 90.12.  Produsul fabricat și vândut în Rusia și cel exportat în Uniune au aceleași caracteristici fizice și tehnice esențiale și aceleași utilizări de bază și, prin urmare, sunt considerate ca fiind similare în sensul articolului 1 alineatul (4) din regulamentul de bază.13.  Părțile interesate14.  Comisia a informat în mod oficial industria Uniunii, solicitantul și autoritățile țării exportatoare cu privire la inițierea reexaminării intermediare. Părților interesate li s-a oferit posibilitatea de a-și exprima punctele de vedere în scris și de a fi audiate.15.  Comisia a trimis chestionare solicitantului, din partea căruia a primit un răspuns în termenul prevăzut în acest sens. Comisia a căutat și a verificat toate informațiile pe care le-a considerat necesare pentru a determina nivelul de dumping și a efectuat vizite de verificare la următoarele sedii:16.  Joint Stock Company JSC Chelyabinsk Electrometallurgical Integrated Plant („CHEM”), Chelyabinsk, Rusia;17.  Joint Stock Company JSC Kuznetsk Ferroalloy Works („KF”), Kuznetsk, Rusia și18.  RFA International LP („RFAI”) din Mishawaka, USA & Nieuwdorp Zld, Țările de Jos.19.  Perioada de anchetă20.  Ancheta a acoperit perioada cuprinsă între 1 octombrie 2009 și 30 septembrie 2010 (denumită în continuare „perioada anchetei de reexaminare” sau „PAR”).21.  Caracterul durabil al circumstanțelor modificate22.  Introducere23.  De la început se reamintește faptul că, în conformitate cu jurisprudența instanțelor judecătorești ale UE[4], atunci când evaluează necesitatea continuării aplicării măsurilor în vigoare în cadrul unei reexaminări efectuate în temeiul articolului 11 alineatul (3) din regulamentul de bază, instituțiile UE dispun de o mare libertate de decizie, inclusiv opțiunea de a efectua o evaluare prospectivă a politicii prețurilor practicate de exportatorii în cauză. Instituțiile UE trebuie să examineze în acest context justificările oferite de solicitant în sprijinul afirmației conform căreia modificarea circumstanțelor privind situația sa sunt de natură durabilă, ceea ce ar justifica reducerea sau chiar eliminarea taxei.24.  Solicitantul a susținut că modificarea circumstanțelor ar putea fi considerată în mod rezonabil ca având un caracter durabil și, de aceea, nivelul măsurilor ar trebui să fie redus sau măsurile ar trebui să fie complet abrogate în ceea ce îl privește pe solicitant, întrucât este foarte puțin probabilă reapariția în viitorul apropiat a importurilor care fac obiectul unui dumping sau a unor importuri care fac obiectul unui dumping la niveluri similare cu cele stabilite în ancheta inițială.25.  Referitor la întrebarea privind posibila practicare de către solicitant a unor prețuri de dumping pe piața UE pe parcursul PAR[5]26.  Înainte de a răspunde diverselor afirmații ale solicitantului privind natura (presupus) durabilă a modificării (presupuse a) circumstanțelor, este util să se descrie considerațiile instituțiilor UE privind întrebarea dacă este posibil ca solicitantul să mai fi practicat prețuri de dumping pe piața UE pe parcursul PAR.27.  Valoarea normală28.  Pentru determinarea valorii normale, s-a stabilit mai întâi dacă volumul total al vânzărilor interne de produs similar efectuate de societate către clienți independenți este reprezentativ în comparație cu volumul său total de vânzări la export către Uniune. În conformitate cu articolul 2 alineatul (2) din regulamentul de bază, vânzările interne sunt considerate reprezentative în cazul în care volumul total al vânzărilor interne reprezintă cel puțin 5 % din volumul total al vânzărilor produsului în cauză în Uniune. S-a constatat că vânzările globale de produs similar realizate de societate pe piața internă au fost reprezentative.29.  Pentru fiecare tip de produs vândut de societate pe piața sa internă și despre care s-a constatat a fi direct comparabil cu tipul de produs vândut la export către Uniune, s-a stabilit dacă vânzările interne erau suficient de reprezentative în sensul articolului 2 alineatul (2) din regulamentul de bază. Vânzările interne ale unui anumit tip de produs au fost considerate ca fiind suficient de reprezentative atunci când, în cursul PAR, volumul total al vânzărilor interne ale acestui tip de produs către clienții independenți a reprezentat cel puțin 5% din volumul total al vânzărilor tipului de produs comparabil exportat către Uniune.30.  S-a examinat, de asemenea, dacă vânzările interne ale fiecărui tip de produs ar putea fi considerate ca fiind realizate în cadrul operațiunilor comerciale normale, conform articolului 2 alineatul (4) din regulamentul de bază. Examinarea s-a realizat prin stabilirea proporției de vânzări interne către clienți independenți de pe piața internă care erau profitabile pentru fiecare tip de produs în cauză exportat în fiecare dintre perioade.31.  Pentru tipurile de produs ale căror vânzări (ca volum) pe piața internă a tipului de produs respectiv s-au realizat, în proporție de peste 80%, la prețuri care erau superioare costului și ale căror preț de vânzare mediu ponderat pentru acel tip a fost mai mare sau egal cu costul unitar de producție, valoarea normală, pentru fiecare tip de produs, a fost determinată ca fiind media ponderată a prețurilor interne reale ale tuturor vânzărilor tipului de produs în cauză, indiferent dacă aceste vânzări au fost sau nu profitabile.32.  În cazul în care volumul de vânzări profitabile ale unui tip de produs a reprezentat 80% sau mai puțin din volumul total al vânzărilor acelui tip de produs sau atunci când prețul mediu ponderat pentru acel tip a fost mai mic decât costul unitar de producție, valoarea normală a fost stabilită pe baza prețului intern real, calculat ca preț mediu ponderat numai pentru vânzările interne profitabile ale acelui tip de produs, în fiecare dintre perioade.33.  În cazul în care prețurile interne ale unui anumit tip de produs vândut de societate nu au putut fi folosite pentru a stabili valoarea normală, aceasta a fost determinată în conformitate cu articolul 2 alineatul (3) din regulamentul de bază.34.  În momentul determinării valorii normale în conformitate cu articolul 2 alineatul (3) din regulamentul de bază, sumele corespunzătoare costurilor legate de vânzări, cheltuielilor generale și administrative, precum și profiturilor, s-au bazat, în conformitate cu partea introductivă a articolului 2 alineatul (6) din regulamentul de bază, pe datele efective privind producția și vânzările de produs similar, în cursul unor operațiuni comerciale normale, ale societății.35.  Prețul de export36.  Vânzările la export ale societății către UE sunt realizate prin intermediul sucursalei elvețiene a societății sale afiliate RFAI care exercita în cursul PAR toate funcțiile de import pentru mărfurile puse în liberă circulație în cadrul Uniunii, adică prin intermediul unui importator afiliat.37.  Prin urmare, prețul de export a fost stabilit, în conformitate cu articolul 2 alineatul (9) din regulamentul de bază, pe baza prețurilor la care produsele importate au fost revândute pentru prima dată unui cumpărător independent, ajustate pentru a ține seama de toate costurile suportate între import și revânzare, precum și de o marjă rezonabilă pentru costurile VAG și pentru profituri. În acest scop, în absența unor noi informații din partea importatorilor independenți cu privire la profitul realizat, s-a utilizat rata de profit aplicată în ancheta inițială, respectiv 6%.38.  Solicitantul a susținut că RFAI ar trebui să fie tratat ca făcând parte din aceeași entitate economică unică (EEU) și că, prin urmare, la determinarea prețului de export nu ar trebui să se facă nicio deducere pentru profit și cheltuielile VAG ale RFAI.39.  Această afirmație nu poate fi acceptată pentru următoarele motive:40.  cei doi producători-exportatori au propriul departament de vânzări la export;41.  RFAI este puternic implicat în activitatea internațională a grupului (de exemplu, asistență pentru clienți, logistică și calendar al livrărilor, achiziționarea de bunuri de capital și materii prime esențiale etc);42.  sucursala elvețiană a RFAI îndeplinește toate funcțiile care revin în mod normal unui importator afiliat din UE;43.  RFAI vinde ferosiliciu în nume propriu și pe cont propriu către clienți neafiliați din UE și din afara acesteia;44.  RFAI întreține o relație de vânzare-cumpărare cu cei doi producători ruși KF și CHEM;45.  fiecare societate elaborează propriul raport financiar și nu există un raport financiar consolidat și46.  fiecare societate depune propria declarație fiscală la autoritățile competente.47.  În consecință, afirmația conform căreia nu ar trebui să se facă nicio deducere pentru cheltuielile VAG și pentru profit la determinarea prețului de export a trebuit să fie respinsă. Observațiile solicitantului privind acest punct oferite drept răspuns la comunicarea concluziilor definitive vor fi abordate mai jos (punctul 2.3).48.  Solicitantul a susținut, de asemenea, că nicio deducere a taxei antidumping nu ar trebui să fie făcută la calcularea prețului de export în conformitate cu articolul 11 alineatul (10) din regulamentul de bază, întrucât taxa se reflectă în mod corespunzător în prețurile de revânzare și în prețurile de vânzare ulterioară în Uniunea Europeană. Cu privire la această afirmație, ancheta a stabilit că media ponderată a prețurilor de revânzare de ferosiliciu în Europa a crescut în comparație cu prețurile din ancheta inițială, iar procentul cu care prețurile actuale de revânzare la export depășesc prețurile corespunzătoare din ancheta inițială este cu mult peste 22,7%. Prin urmare, se poate concluziona că taxa antidumping se reflectă în mod corespunzător în prețurile de revânzare practicate de solicitant. Prin urmare, cererea respectivă a solicitantului a putut fi acceptată și, în calculul prețurilor de export determinate în conformitate cu articolul 2 alineatul (9) din regulamentul de bază, nu s-a efectuat nicio deducere a taxei antidumping.49.  Comparație50.  Valoarea normală și prețul de export au fost comparate pe baza prețului franco fabrică. În scopul unei comparații echitabile între valoarea normală și prețul de export, s-au luat în considerare în mod corespunzător, sub formă de ajustări, costurile de transport, costurile de asigurare, costurile terminale și de manipulare, costurile de credit și comisioanele, în cazul în care erau aplicabile și justificate, în conformitate cu articolul 2 alineatul (10) din regulamentul de bază.51.  Marja de dumping52.  În conformitate cu articolul 2 alineatul (11) din regulamentul de bază, valoarea normală medie ponderată în funcție de tip a fost comparată cu prețul de export mediu ponderat pentru tipul corespunzător de produs în cauză. Rezultatul arată existența dumpingului.53.  Pentru a calcula marja de dumping, instituțiile UE, la fel ca în ancheta inițială, au observat că societățile Chemk și KF sunt strâns legate între ele. La fel ca în ancheta inițială, în conformitate cu practica obișnuită a instituțiilor UE, s-a calculat o singură marjă de dumping pentru întregul grup. În metoda utilizată în acest scop în comunicarea constatărilor definitive, suma aferentă marjei de dumping a fost calculată pentru fiecare producător-exportator în parte, înainte de a determina o rată medie ponderată de dumping pentru întregul grup, în ansamblu. Trebuie remarcat faptul că această metodologie a fost diferită de metodologia utilizată în ancheta inițială, în care calcularea dumpingului a fost efectuată prin reunirea tuturor datelor relevante cu privire la vânzările pe piața internă, costul de producție, rentabilitatea și vânzările în UE realizate de entitățile producătoare. Solicitantul a susținut că aplicarea acestei metodologii ar reprezenta o încălcare a articolului 11 alineatul (9) din regulamentul de bază. Acest aspect va fi și el abordat, din nou, mai jos (punctul 2.3).54.  Analiza reacțiilor la comunicarea concluziilor definitive referitoare la marja de dumping în cursul PAR.55.  Solicitantul a formulat mai multe observații privind anumite aspecte legate de calcule, precum costul de producție, costurile de desfacere, cheltuielile administrative și alte costuri generale, precum și marja de profit, indemnizațiile și valoarea normală. Toate aceste observații au fost analizate și, după caz, erorile de redactare au fost corectate. În consecință, concluziile definitive au fost modificate.56.  În plus, solicitantul a cerut Comisiei să exprime suma aferentă dumpingului pe baza valorii CIF pe care a calculat-o el însuși în scopul prezentei anchete, făcând trimitere, prin urmare, la articolul 2 alineatul (9) din regulamentul de bază. Cererea s-a bazat pe faptul că prețul declarat autorităților vamale este un preț de transfer care ar fi, poate, prețul corect în scopuri vamale, dar nu un preț care ar trebui să fie folosit la calcularea dumpingului în cadrul procedurilor antidumping. Această cerere trebuie respinsă deoarece diferența între prețul de export și valoarea normală, adică suma aferentă dumpingului, ar trebui să fie exprimată pe aceeași bază ca și cea care este utilizată ulterior de către autoritățile vamale pentru a stabili orice taxă care urmează să fie colectată. Aceasta este, de fapt, valoarea CIF declarată de către solicitant autorităților vamale. În consecință, aceasta din urmă a fost utilizată în calcule.57.  Cu privire la calculul costului de producție, solicitantul a contestat abordarea adoptată de Comisie de a utiliza prețul mediu de achiziție al unui element de cost principal de la un furnizor independent în loc de prețul efectiv plătit unui furnizor afiliat pentru același element de cost în construirea valorii normale. Această contestație trebuie respinsă deoarece prețul practicat de către furnizorul afiliat era cu mult mai mic decât prețul plătit pentru aceeași materie primă către un furnizor independent. Acest preț, prin urmare, nu poate fi considerat ca un preț stabilit în condiții de deplină concurență. Prin urmare, acest element de cost a trebuit să fie ajustat.58.  În urma comunicării concluziilor definitive, solicitantul a pretins că costurile de ambalare nu au fost tratate în mod sistematic atunci când s-au comparat prețurile de export și valorile normale. S-a anchetat acest aspect și, după caz, erorile de redactare au fost corectate.59.  Solicitantul a transmis, de asemenea, observații privind excluderea tranzacțiilor de export al unui anumit tip de produs. Vânzările UE de acest tip de produs reprezentau mai puțin de 5% din vânzările în UE ale solicitantului de produs de tipul respectiv efectuate pe parcursul PAR. Aceste observații trebuie să fie respinse, având în vedere faptul că nu au fost efectuate vânzări de produs de acest tip pe piața internă, iar costul specific de producție nu fusese transmis. Întrucât acest tip de produs fusese exportat către UE în cantități mici pe parcursul PAR, s-a considerat, prin urmare, că nu este adecvat să se recurgă la calcularea valorii normale pe baza costurilor de fabricație ale altor tipuri de produse, efectuând, astfel, ajustări în funcție de diferențele dintre produse.60.  În plus, astfel cum s-a explicat mai sus, în special în ceea ce privește două aspecte importante privind calculul marjei de dumping, și anume i) întrebarea dacă CHEMK, KF și RFAI formează o entitate economică unică[6] și ii) calcularea unei valori individuale a dumpingului pentru CHEMK pe de o parte și KF pe de altă parte[7], solicitantul a formulat observații detaliate în reacția sa la comunicarea concluziilor definitive.61.  În ceea ce privește prima afirmație și în special cu privire la aspectele evidențiate de către solicitant în răspunsul său la comunicarea concluziilor definitive, se remarcă următoarele aspecte.62.  Solicitantul și-a reiterat afirmația conform căreia cei doi producători-exportatori și comerciantul afiliat RFAI sunt, în cele din urmă, deținuți și controlați de către aceiași beneficiari și că, prin urmare, nu ar avea autonomie și ar urma pur și simplu instrucțiunile proprietarilor solicitantului. A recunoscut toate elementele enumerate la considerentul (24) de mai sus, dar nu a fost de acord cu considerațiile emise de instituțiile UE cu privire la acestea, întrucât acestea nu au nicio legătura cu faptul că CHEMK, KF și RFAI fac parte dintr-o EEU.63.  Instituțiile UE resping observațiile solicitantului. Criteriile deja enumerate mai sus, în special dacă sunt luate împreună, justifică în mod corespunzător respingerea cererii solicitantului. Toate elementele enumerate în considerentul (24) de mai sus indică o structură de grup, în cadrul căreia toate societățile sunt entități juridice distincte în care KF și CHEMK îndeplinesc în totalitate rolul de producători-exportatori (activitățile de producție și de export), în timp ce RFAI acționează, în principal, drept comerciant afiliat/importator în UE.64.  În ceea ce privește a doua afirmație, nu este necesar să se adopte o poziție finală cu privire la acest aspect în contextul prezentei anchete de reexaminare. Acest fapt se datorează unei combinații a două motive. În primul rând, chiar în cazul în care această cerere ar fi acceptată [în plus față de acceptarea, după caz, a afirmațiilor menționate la considerentul (29) de mai sus], încă s-ar constata că solicitantul a practicat prețuri de dumping pe piața UE în cursul PAR, la o marjă de dumping de aproximativ 13%. În al doilea rând, așa cum se explică în continuare, în orice caz, nu există suficiente dovezi în prezent pentru a considera că marja de dumping din cursul PAR ar avea un caracter durabil.65.  În reacția sa la comunicarea concluziilor definitive, industria din Uniune a susținut că, în urma anchetei de reexaminare, taxa aplicată produselor solicitantului ar trebui să fie mărită, deoarece, presupunând că toate cererile din partea solicitantului ar fi refuzate, marja de dumping constatată pe durata PAR a fost mai mare decât taxa aplicabilă. Cu toate acestea, având în vedere că, după cum se explică în continuare, nu există suficiente dovezi cu privire la natura durabilă a modificării circumstanțelor, nu există nicio justificare pentru modificarea taxei, nici în sensul măririi, nici în sensul micșorării acesteia.66.  Analiza întrebării privind posibila modificare de lungă durată a circumstanțelor care ar justifica reducerea sau eliminarea taxei67.  Cu toate acestea, în pofida acceptării anumitor afirmații ale solicitantului conform celor descrise mai sus, se constată, totuși, că acesta a practicat prețuri de dumping pe piața UE în cursul PAR, la o marjă de dumping de cel puțin 13%. În al doilea rând, după cum se explică în continuare, în orice caz, nu există suficiente dovezi pentru a considera că marja de dumping din cursul PAR ar avea un caracter durabil.68.  Solicitantul și-a bazat raționamentul conform căruia ar exista o modificare durabilă a circumstanțelor pe următoarele motive.69.  (i) În primul rând, solicitantul a făcut trimitere la modificările privind structura vânzărilor la export ale grupului, care, împreună cu explorarea de noi piețe în creștere, ar fi contribuit la creșterea prețurilor de export de ferosiliciu către toate piețele de export, inclusiv către UE, în comparație cu prețurile din cursul anchetei inițiale. Cu toate acestea, solicitantul nu a furnizat vreo dovadă întemeiată în scopul de a demonstra legătura dintre noua structură corporativă, explorarea de noi piețe în creștere și prețurile mai ridicate de pe piața UE. Nici constatările anchetei nu au indicat o astfel de legătură. Dimpotrivă, în timp ce prețurile de export au fost în mod clar mai mari în PAR, comparativ cu prețurile practicate în cursul perioadei de anchetă a anchetei inițiale, totuși, acestea au fost extrem de volatile. De exemplu, în cursul PAR, diferența dintre cel mai mic și cel mai mare preț al tranzacției pe tonă de model cel mai vândut pe piața UE a fost mai mare de 100%. O volatilitate similară ar fi putut fi observată pe piața internă, dar evoluția prețurilor pe piața UE nu era comparabilă cu evoluția prețurilor pe piața internă. Aceeași afirmație este valabilă și pentru perioada de 12 luni dinaintea PAR, care a fost atent analizată în cadrul unei anchete paralele privind rambursarea. Într-adevăr, prețurile de vânzare la export se pare că au urmat pur și simplu prețurile pieței mondiale.70.  În urma comunicării concluziilor definitive, argumente similare au fost utilizate de solicitant. Cu toate acestea, au fost furnizate din nou dovezi insuficiente. Prin urmare, s-a concluzionat că nu există suficiente dovezi, la acest moment, care să ateste faptul că aceste prețuri de export mai mari practicate de către solicitant ar fi altceva decât o consecință a prețurile dominante de pe piață (în special cele de pe piața UE) în cursul PAR. Cu alte cuvinte, nu există dovezi suficiente care să ateste faptul că modificările efectuate de solicitant în structura sa de export au fost cauza acestor prețuri mai ridicate, și se poate preconiza, prin urmare, că aceste prețuri ar putea rămâne la niveluri similare (sau mai ridicate) în viitor. În special, contrar afirmațiilor solicitantului, chiar presupunând că noua structură a sporit eficiența grupului, acest lucru nu înseamnă că, în viitor, prețurile sale de export către UE vor fi ridicate și că acestea nu vor avea drept rezultat dumpingul.71.  (ii) În al doilea rând, solicitantul a declarat că prețurile sale de export către alte piețe au fost la același nivel cu prețurile vânzărilor sale către UE sau chiar mai mari decât acestea. Investiții semnificative au fost efectuate pentru o mai bună aprovizionare a altor piețe. Astfel, o reducere sau eliminare a măsurilor antidumping în cazul solicitantului nu ar crea un stimulent pentru creșterea exporturilor către UE și/sau scăderea prețurilor acestora.72.  Cu toate acestea, această afirmație nu poate conduce la eliminarea sau reducerea măsurilor în vigoare. Se reamintește că, conform confirmării solicitantului însuși, pe durata PAR acesta încă practica prețuri de dumping. În plus, solicitantul însuși a subliniat că UE rămâne una dintre piețele sale tradiționale. Această afirmație este susținută de faptul că volumele vândute de către solicitant în UE sunt încă foarte semnificative; dacă se compară volumul de vânzări cu consumul UE în cursul PA a anchetei inițiale[8], acestea ar reprezenta o cotă de piață importantă (între 5 și 20%, cifrele exacte neputând fi prezentate din motive de confidențialitate).73.  După notificare, solicitantul și-a reiterat afirmația conform căreia noi oportunități comerciale ar fi oferite de alte piețe (India, Asia și Statele Unite) mai degrabă decât UE. Cu toate acestea, solicitantul nu a furnizat dovezi substanțiale pentru a susține strategiile sale de piață. Marja de dumping existentă pe parcursul PAR, lipsa datelor privind alte piețe și volatilitatea prețului de vânzare la export pe piața mondială sunt toate elemente care nu susțin această afirmație care, prin urmare, trebuie să fie respinsă.74.  (iii) În al treilea rând, în opinia solicitantului, piața internă din Rusia, cu o producție de oțel semnificativă, rămâne una dintre cele mai importante piețe de desfacere ale sale, iar cererea pentru produsul similar din Rusia se preconizează că va crește. Prețurile interne și de export de ferosiliciu ar crește mult mai rapid decât costul de producție. Solicitantul, prin urmare, ar putea să crească și mai mult vânzările sale pe piața internă, aceasta și datorită faptului că, potrivit solicitantului, singurul alt producător rus de ferosiliciu ar produce în mod predominant, ca urmare a unei schimbări recente a proprietarului, ferosiliciu pentru consum captiv.75.  Chiar dacă s-ar presupune că toate aceste afirmații ar fi adevărate, rămâne valabil faptul că, în cursul PAR, solicitantul a practicat dumpingul cu o marjă considerabilă și la prețuri volatile. În plus, după cum s-a explicat mai sus, volumele comercializate de solicitant către UE în cursul PAR nu sugerează că aceasta ar fi renunțat la piața respectivă sau că intenționează să renunțe la aceasta în viitorul apropiat.76.  În observațiile sale pe marginea comunicării constatărilor definitive, solicitantul a afirmat că singurul argument prezentat de către Comisie pentru a respinge relevanța cererii tot mai mari de pe piața internă ar fi importanța marjei de dumping constatate. În plus, solicitantul a susținut că Comisia, deși a recunoscut multe dintre punctele-cheie referitoare la piața rusă, nu trage concluziile adecvate din aceste argumente.77.  Aceste afirmații trebuie să fie respinse. În primul rând, nu numai constatările privind dumpingul, dar și constatările referitoare la volume sunt împotriva acestui argument. În al doilea rând, instituțiile UE iau act de faptul că nicio confirmare nu a fost emisă de către Comisie și nu au fost puse la dispoziție date independente concludente în sprijinul afirmației potrivit căreia cererea pentru produsul în cauză este de așteptat să crească în Rusia, iar prețurile de export practicate de grupul respectiv ar crește mult mai rapid decât costul de producție.78.  (iv) În al patrulea rând, solicitantul a subliniat că producția siturilor sale de ferosiliciu din Rusia a funcționat la capacitate maximă timp de mai mulți ani, că nu are planuri de creștere a capacității sale totale de producție de ferosiliciu în viitorul apropiat și că nu au existat indicații contrare.79.  Cu toate acestea, s-a observat o etapă de redresare semnificativă a capacităților după criza financiară din 2009, iar solicitantul a raportat extinderea capacităților cu 10% - 20% (din motive de confidențialitate se precizează doar intervalul în care se înscrie procentul extinderii), în comparație cu perioada anterioară crizei financiare din 2009.80.  În urma comunicării constatărilor definitive, solicitantul a afirmat că o comparație între capacitatea de producție din perioada de după PAR și cea din perioada de referință nu este adecvată, deoarece solicitantul ar fi anticipat criza financiară din anul 2009 și, prin urmare, ar fi redus deja capacitatea de producție. Acest argument nu poate fi acceptat; o extindere cu 10% - 20% a capacităților raportate poate fi observată în comparație cu anul 2007, nu cu anul 2009, când capacitățile erau la nivelul lor cel mai scăzut. În plus, nu este posibil ca criza financiară din anul 2009 să fi avut un impact asupra capacității de producție a solicitantului din anul 2007.81.  Concluzie: insuficiente dovezi cu privire la caracterul durabil al modificării circumstanțelor82.  Analiza cererilor solicitantului cu privire la caracterul durabil al modificării circumstanțelor, conform rezumatului de mai sus, a condus la concluzia că, în prezent, nu există suficiente dovezi care să demonstreze faptul că circumstanțe modificate ar avea un caracter durabil. Se poate preconiza că prețurile de export practicate de solicitant și, prin urmare, marja sa de dumping vor continua să fluctueze, urmând, în special, evoluția prețurilor de pe piața mondială. În măsura în care solicitantul a demonstrat doar anumite circumstanțe modificate, nu se poate considera, prin urmare, că acestea demonstrează faptul că politica de prețuri a solicitantului pe parcursul PAR are un caracter durabil. Prin urmare, s-a ajuns la concluzia că ar fi prematur și, prin urmare, nejustificat să se reducă taxa în acest moment.83.  Angajamente84.  Solicitantul împreună cu importatorul său afiliat au oferit un angajament de preț, în conformitate cu articolul 8 alineatul (1) din regulamentul de bază.85.  Ancheta a confirmat faptul că prețul produsului este extrem de volatil. Astfel cum s-a menționat în considerentul (42) de mai sus, s-a stabilit că prețurile practicate de solicitant pe piața UE au variat semnificativ pe parcursul PAR. Prin urmare, produsul nu este potrivit pentru un angajament bazat pe un preț fix. Deși exportatorul a propus un mecanism de indexare, nu a fost posibil să se stabilească o corelație între volatilitatea prețului produsului finit și sursa de indexare propusă, în special întrucât aceasta era, de asemenea, legată de produsul finit și se raporta la prețurile care erau influențate de importurile care făceau obiectul unui dumping. Prin urmare, indexarea propusă nu a fost considerată adecvată.86.  În ceea ce privește riscurile specifice ale societății, s-a stabilit faptul că, din pricina complexității structurii societății, riscul de compensare încrucișată este foarte ridicat: alte produse decât produsul în cauză ar putea fi vândute prin intermediul unui comerciant din afara Uniunii unei alte filiale dintr-o țară terță și să fie revândute, apoi, Uniunii.87.  În cele din urmă, întrucât produsul însuși există în variante cu diferite calități și este importat mai ales în vrac, autoritățile vamale nu ar putea să distingă specificațiile chimice (care fac, eventual, obiectul unor prețuri minime de import diferite) fără o analiză individuală a fiecărei tranzacții, ceea ce ar îngreuna sau chiar ar face imposibilă monitorizarea.88.  Această propunere de angajament a fost, prin urmare, respinsă.89.  Încheierea reexaminării90.  Ținând cont de constatările privind dumpingul, precum și de absența dovezilor privind caracterul durabil al circumstanțelor modificate, se concluzionează că JSC Chelyabinsk Electrometallurgical Integrated Plant și societatea sa afiliată JSC Kuznetsk Ferroalloy Works ar trebui să facă în continuare obiectul taxei vamale cu procentul indicat în regulamentul inițial, mai precis 22,7%.ADOPTĂ PREZENTUL REGULAMENT:Articolul 1Reexaminarea intermediară parțială a măsurilor antidumping aplicabile importurilor de ferosiliciu originar, printre altele, din Rusia, inițiată în conformitate cu articolul 11 alineatul (3) din Regulamentul (CE) nr. 1225/2009, se încheie fără modificarea nivelului măsurilor antidumping în vigoare.Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,Președintele [1] JO L 343, 21.12.2009, p. 51.[2] JO L 55, 28.2.2008, p. 6.[3] JO C 290, 27.10.2010, p. 15.[4] A se vedea, în special, hotărârea judecătorească din 17 noiembrie 2009 în cauza T-143/06 MTZ Polyfilms Ltd v. Consiliul Uniunii Europene, Culegere II p. 4133.[5] Astfel cum se va explica mai jos, valoarea normală, prețul de export și compararea acestora au fost mai întâi calculate/efectuate pentru CHEMK și KF, separat. Pentru a clarifica acest aspect, este preferabilă uneori utilizarea cuvântului „societate” în loc de „solicitant”, întrucât, după cum se menționează mai sus, cuvântul „societate” se referă la CHEMK și KF, în comun.[6] A se vedea considerentul (23) de mai sus.[7] A se vedea considerentul (27) de mai sus.[8] Instituțiile UE utilizează datele privind consumul UE în timpul PA a anchetei inițiale, mai degrabă decât în cursul PAR. Motivul este că, având în vedere că această reexaminare este limitată la examinarea dumpingului și nu acoperă aspectele prejudiciului, instituțiile UE nu dispun de date verificate privind consumul UE în timpul PAR.


				|

		52013PC0578

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 638/2004 privind statisticile comunitare ale comerțului cu mărfuri între statele membre în ceea ce privește acordarea de competențe delegate și de executare Comisiei pentru adoptarea anumitor măsuri, comunicarea de informații de către administrația vamală, schimbul de date confidențiale între statele membre și definiția valorii statistice /* COM/2013/0578 final - 2013/0278 (COD) */

			   	EXPUNERE DE MOTIVE
1.           CONTEXTUL
PROPUNERII
Tratatul privind funcționarea Uniunii
Europene (TFUE) face distincție între, pe de o parte, competențele
care pot fi delegate Comisiei pentru a adopta acte fără caracter
legislativ și cu domeniu de aplicare general care completează sau
modifică anumite elemente neesențiale ale unui act legislativ
specific, astfel cum se prevede la articolul 290 alineatul (1) din TFUE (acte
delegate) și, pe de altă parte, competențele de executare care
sunt conferite Comisiei atunci când sunt necesare condiții uniforme de
punere în aplicare a actelor obligatorii din punct de vedere juridic ale
Uniunii, astfel cum se prevede la articolul 291 alineatul (2) din TFUE
(acte de punere în aplicare).
În contextul adoptării Regulamentului (UE) nr. 182/2011 al Parlamentului
European și al Consiliului din 16 februarie 2011 de stabilire a normelor
și principiilor generale privind mecanismele de control de către
statele membre al exercitării competențelor de executare de
către Comisie[1],
Comisia s-a angajat[2]
să revizuiască, prin prisma criteriilor stabilite în TFUE, actele
legislative care conțin în prezent trimiteri la procedura de reglementare
cu control.
Obiectivul general este de a elimina toate
dispozițiile referitoare la procedura de reglementare cu control din toate
instrumentele legislative, până la încheierea celei de-a șaptea
legislaturi a Parlamentului (iunie 2014).
În contextul alinierii la noile norme din TFUE
a Regulamentului (CE) nr. 638/2004 al Parlamentului European și al Consiliului
din 31 martie 2004 privind statisticile comunitare ale comerțului cu
mărfuri între statele membre și de abrogare a Regulamentului (CEE)
nr. 3330/91 al Consiliului[3],
competențele de executare conferite în prezent Comisiei prin regulamentul
respectiv ar trebui să fie asigurate prin acordarea de competențe
Comisiei pentru a adopta acte delegate și/sau acte de punere în aplicare.
În plus, se propun și alte
modificări în scopul de a îmbunătăți elaborarea de
statistici privind comerțul în interiorul UE.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRILOR
IMPACTULUI
Au fost consultate Comitetul pentru statisticile privind comerțul
cu mărfuri între statele membre și Comitetul sistemului statistic
european.
Nu a fost necesară efectuarea unei evaluări
a impactului.
3.           ELEMENTELE
JURIDICE ALE PROPUNERII
Rezumatul acțiunii propuse
·      (i) Aliniere
Principalul obiectiv al prezentei propuneri
este de a modifica Regulamentul (CE) nr. 638/2004 pentru a-l alinia la noul
context instituțional.
Mai precis, scopul este de a identifica
competențele conferite Comisiei și de a pune în aplicare procedura
corespunzătoare pentru adoptarea de măsuri pe baza acestor
competențe.
În ceea ce privește Regulamentul (CE) nr.
638/2004, se propune să se acorde competențe Comisiei în vederea
adoptării de acte delegate pentru adoptarea unor norme diferite sau
specifice aplicabile mărfurilor sau mișcărilor speciale,
adaptarea perioadei de referință, adaptarea ratelor de acoperire
Intrastat, specificarea condițiilor pentru definirea pragurilor
menționate la articolul 10 alineatul (4), definirea condițiilor
pentru simplificarea informațiilor care trebuie furnizate pentru
tranzacțiile individuale de mică importanță, definirea
datelor agregate și definirea criteriilor pe care ar trebui să le
respecte rezultatele estimărilor.
De asemenea, se propune să se confere
Comisiei competențe de executare care să-i permită să
adopte, în conformitate cu procedura de examinare prevăzută la
articolul 5 din Regulamentul (UE) nr. 182/2011, modalitățile de
colectare a informațiilor Intrastat, în special în ceea ce privește
codurile care trebuie utilizate, dispozițiile tehnice pentru elaborarea de
statistici anuale privind comerțul în funcție de caracteristicile
întreprinderilor și orice măsuri necesare pentru a garanta calitatea
statisticilor transmise în conformitate cu criteriile de calitate.
·      (ii) Modificări suplimentare
Ca urmare a simplificării sistemelor de
vămuire, nu mai sunt disponibile, la nivel vamal, informații
statistice privind mărfurile supuse procedurilor de prelucrare în
vamă. Pentru a se asigura calitatea statisticilor și acoperirea
statistică a comerțului în interiorul UE, se propune să se
colecteze informații privind circulația acestor mărfuri prin
sistemul Intrastat.
În plus, calitatea statisticilor privind
comerțul în interiorul UE și eficiența sistemului ar putea, de
asemenea, să fie ameliorate printr-un schimb sporit de date
confidențiale între autoritățile naționale relevante ale
statelor membre. Prin urmare, ar trebui să se permită în mod explicit
realizarea unor astfel de schimburi, numai în scopuri statistice.
Este necesar să se stabilească o
definiție uniformă a elementului de date „valoare statistică”
pentru toate statisticile privind comerțul cu mărfuri la nivelul
Uniunii. Prin urmare, se propune să se alinieze definiția
actuală a acestui element de date utilizat în statisticile privind
comerțul în interiorul UE la cea utilizată în cadrul statisticilor
privind comerțul în afara UE.
·      (iii) Raționalizarea sistemului statistic european
Regulamentul (CE) nr. 223/2009 al Parlamentului European și al
Consiliului din 11 martie 2009 privind statisticile europene[4] a definit Sistemul Statistic
European (SSE) drept un parteneriat între autoritatea statistică
europeană, mai precis Comisia (Eurostat), și institutele
naționale de statistică (INS) și alte autorități
naționale din fiecare stat membru responsabile cu dezvoltarea, elaborarea
și difuzarea statisticilor europene.
Comitetul Sistemului Statistic European (Comitetul SSE), instituit prin
articolul 7 din Regulamentul (CE) nr. 223/2009, este considerat instrumentul de
coordonare din cadrul SSE. Comitetul sprijină Comisia în exercitarea
competențelor sale de executare în anumite domenii statistice. Acestea nu
includ statisticile
privind comerțul internațional cu mărfuri.
În acest domeniu, Comisia
este asistată de Comitetul pentru statisticile privind comerțul cu
mărfuri între statele membre (Comitetul Intrastat), în conformitate cu
articolul 14 din Regulamentul (CE) nr. 638/2004.
Comisia propune reorganizarea SSE pentru a îmbunătăți
coordonarea și parteneriatul în cadrul SSE grație unei structuri
piramidale clare, în cadrul căreia Comitetul SSE reprezintă
organismul strategic de cel mai înalt nivel. Unul dintre aspectele acestei
raționalizări constă în concentrarea competențelor în
materie de comitologie la nivelul Comitetului SSE. În februarie 2012[5], Comitetul SSE a susținut
această nouă abordare.
Prin urmare, se propune, de asemenea, să
se modifice Regulamentul (CE) nr. 638/2004 prin înlocuirea trimiterii la
comitetul Intrastat cu trimiterea la Comitetul SSE.
·      Temei juridic
Articolul 338 alineatul (1) din Tratatul
privind funcționarea Uniunii Europene.
·      Alegerea instrumentului
Regulament al Parlamentului European și
al Consiliului.
4.           IMPLICAȚII
BUGETARE
Propunerea nu are implicații pentru
bugetul UE.
5.           ELEMENTE OPȚIONALE
Nu există.
·      Spațiul Economic European
N/A
2013/0278 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (CE) nr. 638/2004
privind statisticile comunitare ale comerțului cu mărfuri între
statele membre în ceea ce privește acordarea de competențe delegate
și de executare Comisiei pentru adoptarea anumitor măsuri,
comunicarea de informații de către administrația vamală,
schimbul de date confidențiale între statele membre și definiția
valorii statistice
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 338 alineatul (1),
având în vedere propunerea Comisiei Europene,
după transmiterea proiectului de act
legislativ către parlamentele naționale,
hotărând în conformitate cu procedura
legislativă ordinară,
întrucât:
(1)       Ca urmare a intrării în
vigoare a Tratatului privind funcționarea Uniunii Europene (denumit în
continuare „tratatul”), competențele conferite Comisiei ar trebui să
fie aliniate la articolele 290 și 291 din tratat.
(2)       În contextul adoptării Regulamentului (UE) nr. 182/2011 al Parlamentului
European și al Consiliului din 16 februarie 2011 de stabilire a normelor
și principiilor generale privind mecanismele de control de către
statele membre al exercitării competențelor de executare de
către Comisie[6],
Comisia s-a angajat[7]
să revizuiască, prin prisma criteriilor stabilite în TFUE, actele
legislative care conțin în prezent trimiteri la procedura de reglementare
cu control.
(3)       Regulamentul (CE)
nr. 638/2004 al Parlamentului European și al Consiliului din 31
martie 2004 privind statisticile comunitare ale comerțului cu mărfuri
între statele membre și de abrogare a Regulamentului (CEE)
nr. 3330/91 al Consiliului[8]
acordă competențe Comisiei pentru a pune în aplicare unele
dispoziții ale acestui regulament.
(4)       În contextul alinierii
Regulamentului (CE) nr. 638/2004 la noile norme din tratat, competențele
de executare conferite în prezent Comisiei ar trebui să fie asigurate prin
acordarea de competențe Comisiei pentru a adopta acte delegate și
acte de punere în aplicare.
(5)       Pentru a răspunde în mod
satisfăcător nevoilor utilizatorilor de informații statistice,
fără a impune sarcini excesive asupra operatorilor economici, pentru
a ține seama de schimbările necesare din motive metodologice și
de necesitatea de a institui un sistem eficient pentru colectarea de date
și elaborarea de statistici, competența de a adopta acte în
conformitate cu articolul 290 din tratat ar trebui să fie delegată
Comisiei în ceea ce privește adoptarea de norme diferite sau specifice
aplicabile mărfurilor sau mișcărilor speciale, adaptarea
perioadei de referință, adaptarea ratelor de acoperire Intrastat,
specificarea condițiilor pentru definirea pragurilor menționate la
articolul 10 alineatul (4), definirea condițiilor pentru simplificarea
informațiilor care trebuie furnizate pentru tranzacțiile individuale
de mică importanță, definirea datelor agregate și definirea
criteriilor pe care ar trebui să le respecte rezultatele estimărilor.

(6)       Este deosebit de
importantă realizarea de către Comisie a unor consultări
adecvate în etapa pregătitoare, inclusiv la nivel de experți. Atunci
când pregătește și elaborează acte delegate, Comisia ar
trebui să asigure transmiterea simultană, la timp și
adecvată a documentelor relevante către Parlamentul European și
Consiliu.
(7)       Comisia ar trebui să se
asigure că aceste acte delegate nu implică sarcini administrative
suplimentare semnificative pentru statele membre și pentru
unitățile respondente.
(8)       În vederea asigurării
unor condiții uniforme de punere în aplicare a Regulamentului (CE) nr.
638/2004, Comisiei ar trebui să i se confere competențe de executare
care să îi permită să adopte modalitățile de colectare
a informațiilor, în special în ceea ce privește codurile care trebuie
utilizate, dispozițiile tehnice pentru elaborarea de statistici anuale
privind comerțul în funcție de caracteristicile întreprinderilor
și orice măsuri necesare pentru a garanta calitatea statisticilor
transmise în conformitate cu criteriile de calitate. Respectivele
competențe ar trebui să fie exercitate în conformitate cu
Regulamentul (UE) nr. 182/2011.
(9)       Comitetul pentru statisticile privind comerțul cu mărfuri între
statele membre (Comitetul Intrastat) menționat la articolul 14 din
Regulamentul (CE) nr. 638/2004 oferă consultanță Comisiei
și asistă Comisia în exercitarea competențelor sale de executare.
(10)     În cadrul strategiei de
reorganizare a Sistemului statistic european (denumit în continuare SSE), care
vizează îmbunătățirea coordonării și a
parteneriatului în cadrul SSE grație unei structuri piramidale clare,
Comitetul Sistemului statistic european (Comitetul SSE), instituit prin
Regulamentul (CE) nr. 223/2009 al Parlamentului European și al Consiliului
din 11 martie 2009 privind statisticile europene[9],
ar trebui să aibă un rol consultativ și să asiste Comisia
în exercitarea competențelor sale de executare.
(11)     Regulamentul (CE) nr. 638/2004
ar trebui modificat prin înlocuirea trimiterii la Comitetul Intrastat cu o
trimitere la Comitetul SSE.
(12)     Ca urmare a simplificării
sistemelor de vămuire, nu mai sunt disponibile, la nivel vamal,
informații statistice privind mărfurile supuse procedurilor de prelucrare
în vamă. Pentru a asigura acoperirea datelor, circulația acestor
mărfuri ar trebui să fie inclusă în sistemul Intrastat.
(13)     Ar trebui să se
permită statelor membre să facă schimb de date
confidențiale referitoare la statisticile privind comerțul în
interiorul UE cu scopul de a spori eficiența dezvoltării,
elaborării și difuzării statisticilor sau de a
îmbunătăți calitatea acestora.
(14)     Definiția valorii
statistice ar trebui să fie clarificată și aliniată la
definiția acestui element de date utilizată pentru statisticile
privind comerțul în afara UE.
(15)     În conformitate cu principiul
proporționalității, este necesar și oportun să se
stabilească norme privind comunicarea de informații de către
administrația vamală, schimbul de date confidențiale între
statele membre și definiția valorii statistice în domeniul
statisticilor privind comerțul în interiorul UE. Prezentul regulament nu
depășește ceea ce este necesar pentru realizarea acestui
obiectiv, în conformitate cu articolul 5 alineatul (4) din Tratatul
privind Uniunea Europeană.
(16)     Pentru a asigura certitudinea
juridică, ar trebui ca prezentul regulament să nu aducă atingere
procedurilor de adoptare a unor măsuri care au fost inițiate
însă nu au fost finalizate înainte de intrarea în vigoare a prezentului
regulament.
(17)     Prin urmare, Regulamentul (CE)
nr. 638/2004 ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 638/2004 se modifică după cum
urmează:
1. La articolul 3, alineatul (4) se înlocuiește cu următorul
text:
„(4) Comisia este împuternicită să
adopte, în conformitate cu articolul 13a, acte delegate referitoare la norme
diferite sau specifice aplicabile mărfurilor sau mișcărilor
speciale.”
2.
Articolul 5 se modifică după cum urmează:
(a)        La alineatul (1),
se elimină cuvântul „comunitare”.
(b)        Alineatul (2) se înlocuiește cu
următorul text:
„(2) Informațiile statistice referitoare la
expedierile și intrările mărfurilor care fac obiectul unui
document administrativ unic în scopuri vamale sau fiscale se furnizează
direct de către vămi autorităților naționale, cel
puțin o dată pe lună.”
(c)        Se introduce următorul
alineat 2a:
„(2a) Administrația vamală
responsabilă din fiecare stat membru furnizează autorității
naționale, din proprie inițiativă sau la cererea acesteia, orice
informații disponibile care ar putea ameliora calitatea statisticilor.”
3.         La articolul 6, alineatul (2) se înlocuiește cu
următorul text:
„(2) Comisia este împuternicită să adopte, în conformitate cu
articolul 13a, acte delegate pentru a adapta perioada de referință
astfel încât să se țină seama de legătura cu
obligațiile privind taxa pe valoarea adăugată (TVA) și cu
obligațiile vamale.”
(4)        La
articolul 9 alineatul (1), al doilea paragraf se înlocuiește cu
următorul text:
„Definițiile datelor statistice menționate la literele
(e)-(h) sunt incluse în anexă. Comisia adoptă, prin intermediul unor
acte de punere în aplicare, modalitățile de colectare a acestor
informații, în special codurile care trebuie să fie utilizate.
Actele de punere
în aplicare respective se adoptă în conformitate cu procedura de examinare
menționată la articolul 14 alineatul (2).”
(5)        Se
introduce următorul articol 9a:
„Articolul
9a
Schimbul
de date confidențiale
Se autorizează efectuarea unui schimb de
date confidențiale, astfel cum sunt definite la articolul 3 alineatul (7)
din Regulamentul (CE) nr. 223/2009 al Parlamentului European și al
Consiliului din 11 martie 2009 privind statisticile europene (*), numai în
scopuri statistice, între autoritățile naționale din fiecare
stat membru, atunci când schimbul respectiv permite dezvoltarea, elaborarea
și difuzarea în mod eficient a statisticilor europene privind
comerțul cu mărfuri între statele membre sau ameliorarea
calității acestora.
Autoritățile
naționale care au obținut date confidențiale tratează
aceste informații în mod confidențial și le utilizează
exclusiv în scopuri statistice.”
(*) JO L 87, 31.3.2009, p. 164.”
6.         Articolul 10 se
modifică după cum urmează:
(a)        La alineatul (3),
al doilea paragraf se înlocuiește cu următorul text:
„Comisia este împuternicită să adopte, în conformitate cu
articolul 13a, acte delegate pentru a adapta aceste rate de acoperire Intrastat
la progresele tehnice și economice, ori de câte ori este posibilă
reducerea acestora, menținând, în același timp, statistici care
respectă indicatorii de calitate și standardele în vigoare.”
(b)        La alineatul (4),
al doilea paragraf se înlocuiește cu următorul text:
„Comisia este împuternicită să adopte, în conformitate cu
articolul 13a, acte delegate pentru a preciza condițiile pentru definirea
pragurilor respective.”
(c)        Alineatul (5) se
înlocuiește cu următorul text:
„(5) Statele membre pot simplifica, în anumite condiții care
respectă cerințele de calitate, informațiile care trebuie
furnizate pentru tranzacțiile individuale de mică
importanță. Comisia este împuternicită să adopte, în
conformitate cu articolul 13a, acte delegate pentru a preciza condițiile
respective.”
7.         Articolul 12 se
modifică după cum urmează:
(a)        La alineatul (1),
litera (a) se înlocuiește cu următorul text:
„(a) patruzeci de zile calendaristice de la sfârșitul lunii de
referință pentru datele agregate care trebuie definite de către
Comisie. Comisia este împuternicită să adopte, în conformitate cu
articolul 13a, acte delegate pentru a defini datele agregate respective.”
(b)        Alineatul (2) se
înlocuiește cu următorul text:
„(2) Statele membre comunică Comisiei (Eurostat) rezultatele
lunare referitoare la schimburile lor totale de mărfuri utilizând,
după caz, estimări. Comisia este împuternicită să adopte,
în conformitate cu articolul 13a, acte delegate pentru a defini criteriile pe
care trebuie să le îndeplinească rezultatele estimărilor.”
(c)        La alineatul (4),
al treilea paragraf se înlocuiește cu următorul text:
„Comisia adoptă, prin intermediul unor acte de punere în aplicare,
dispoziții tehnice pentru elaborarea acestor statistici.
Actele de punere în aplicare respective se adoptă în conformitate
cu procedura de examinare menționată la articolul 14 alineatul (2).”
8.         La articolul 13, alineatul (4) se înlocuiește cu
următorul text:
„(4) Comisia adoptă, prin intermediul unor acte de punere în
aplicare, orice măsuri necesare pentru a garanta calitatea statisticilor
transmise în conformitate cu criteriile de calitate.
Actele de punere
în aplicare respective se adoptă în conformitate cu procedura de examinare
menționată la articolul 14 alineatul (2).”
9.         Se introduce următorul articol
13a:
„Articolul
13a
Exercitarea delegării
(1)        Competența de a adopta acte
delegate este conferită Comisiei în condițiile prevăzute în
prezentul articol.
(2)        Atunci când exercită
competențele delegate prin articolul 3 alineatul (4), articolul 6
alineatul (2), articolul 10 alineatele (3), (4) și (5) și articolul
12 alineatul (1) litera (a) și alineatul (2), Comisia se asigură
că actele delegate nu generează o sarcină administrativă
suplimentară considerabilă pentru statele membre și pentru
respondenți.
(3)        Competența de a adopta acte
delegate menționată la articolul 3 alineatul (4), articolul 6
alineatul (2), articolul 10 alineatele (3), (4) și (5) și articolul
12 alineatul (1) litera (a) și alineatul (2) este conferită Comisiei
pe o perioadă nedeterminată, începând cu [(Oficiul pentru
publicații: vă rugăm să introduceți data exactă a
intrării în vigoare a regulamentului de modificare)].
(4)        Delegarea de competențe
menționată la articolul 3 alineatul (4), articolul 6 alineatul (2),
articolul 10 alineatele (3), (4) și (5) și articolul 12 alineatul (1)
litera (a) și alineatul (2) poate fi revocată în orice moment de
către Parlamentul European sau de către Consiliu. O decizie de
revocare pune capăt delegării competenței specificate în decizia
respectivă. Aceasta intră în vigoare în ziua următoare
publicării în Jurnalul Oficial al Uniunii Europene sau la o dată
ulterioară specificată în decizie. Decizia nu aduce atingere
valabilității actelor delegate care sunt deja în vigoare.
(5)        De îndată ce adoptă un
act delegat, Comisia îl notifică simultan Parlamentului European și
Consiliului.
(6)        Un act delegat adoptat în temeiul
articolului 3 alineatul (4), articolului 6 alineatul (2), articolului 10
alineatele (3), (4) și (5) și articolului 12 alineatul (1) litera (a)
și alineatul (2) intră în vigoare numai în cazul în care nici
Parlamentul European și nici Consiliul nu au formulat obiecțiuni în
termen de două luni de la notificarea acestuia către Parlamentul
European și Consiliu sau în cazul în care, înaintea expirării
termenului respectiv, Parlamentul European și Consiliul au informat Comisia
că nu vor formula obiecțiuni. Perioada respectivă se
prelungește cu două luni, la inițiativa Parlamentului European
sau a Consiliului.”
10. Articolul 14 se înlocuiește cu
următorul text:
„Articolul 14
Comitetul
(1)        Comisia este asistată de
Comitetul Sistemului Statistic European instituit prin Regulamentul (CE) nr.
223/2009. Acest comitet este un comitet în sensul Regulamentului (UE) nr.
182/2011 al Parlamentului European și al Consiliului din 16 februarie 2011
de stabilire a normelor și principiilor generale privind mecanismele de
control de către statele membre al exercitării competențelor de
executare de către Comisie(*).
(2)        Atunci când se face trimitere la
prezentul alineat, se aplică articolul 5 din Regulamentul (UE)
nr. 182/2011.
_________________________
(*) JO L 55, 28.2.2011, p. 13.”
11. În anexă, punctul 3 litera (b) se
înlocuiește cu următorul text:
„(b) valoarea statistică, adică
valoarea calculată la frontierele naționale ale statelor membre. Ea
se calculează plecând de la baza de impozitare sau, după caz, pe baza
valorii de înlocuire a acesteia. Ea include numai cheltuielile conexe (navlu,
asigurare) suportate, în cazul expedierilor, pe partea de traseu situată
pe teritoriul statului membru de expediere și, în cazul sosirilor, pe
partea de traseu situată în afara teritoriului statului membru de sosire.
Este vorba de valoarea FOB (franco la bord), pentru expedieri, și de
valoarea CIF (cost, asigurare, navlu) pentru sosiri.”
Articolul 2
Prezentul regulament nu afectează
procedurile de adoptare a măsurilor prevăzute în Regulamentul (CE)
nr. 638/2004 care au fost inițiate, însă nu au fost finalizate
înainte de intrarea în vigoare a prezentului regulament.
Articolul 3
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
Prezentul
regulament este obligatoriu în toate elementele sale și se aplică
direct în toate statele membre.
Adoptat la Bruxelles,
Pentru Parlamentul European                      Pentru
Consiliu
Președintele                                                  Președintele
[1]               JO L 55, 28.2.2011,
p. 13.
[2]               JO L 55, 28.2.2011, p. 19.
[3]               JO L 102, 7.4.2004, p. 1.
[4]               JO L 87, 31.3.2009, p. 164.
[5]               Cea de-a 12-a reuniune a Comitetului SSE, 12 februarie 2012.
[6]               JO L 55, 28.2.2011,
p. 13.
[7]               JO L 55, 28.2.2011, p. 19.
[8]               JO L 102, 7.4.2004, p. 1.
[9]               JO L 87, 31.3.2009, p. 164.


               COMISIA EUROPEANĂ
            Bruxelles, 4.5.2016
            COM(2016) 241 final
            2016/0128(NLE)
            Propunere de
            REGULAMENT AL CONSILIULUI
            de modificare a Regulamentului (UE) 2016/72 în ceea ce privește posibilitățile de pescuit pentru uvă în anumite ape ale Uniunii

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Regulamentul (UE) 2016/72 al Consiliului stabilește, pentru anul 2016, posibilitățile de pescuit pentru anumite stocuri de pește și grupuri de stocuri de pește, aplicabile în apele Uniunii, și, pentru navele din Uniune, în anumite ape din afara acesteia. Aceste posibilități de pescuit sunt, de obicei, modificate de mai multe ori pe parcursul perioadei în care sunt în vigoare.

               •Coerența cu dispozițiile existente în domeniul de politică

               Măsurile propuse sunt concepute în conformitate cu obiectivele și normele politicii comune în domeniul pescuitului și cu politica de dezvoltare durabilă a Uniunii.

               •Coerența cu alte politici ale Uniunii

               Măsurile propuse sunt coerente cu alte politici ale Uniunii, în special cu politicile din domeniul mediului.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Temeiul juridic al prezentei propuneri îl constituie articolul 43 alineatul (3) din Tratatul privind funcționarea Uniunii Europene.

               Obligațiile Uniunii în ceea ce privește exploatarea sustenabilă a resurselor acvatice vii decurg din obligațiile prevăzute la articolul 2 din noul regulament de bază al PCP.

               •Subsidiaritatea (pentru competență neexclusivă)

               Propunerea este de competența exclusivă a Uniunii, în conformitate cu articolul 3 alineatul (1) litera (d) din tratat. În consecință, principiul subsidiarității nu se aplică.

               •Proporționalitate

                  Propunerea respectă principiul proporționalității din următorul motiv: PCP este o politică comună. În conformitate cu articolul 43 alineatul (3) din tratat, Consiliului îi revine obligația de a adopta măsuri de stabilire și de alocare a posibilităților de pescuit.

               •Alegerea instrumentului

               Instrumentul propus: regulament.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex-post/verificări ale adecvării legislației existente

                  Nu se aplică

               •Consultări cu părțile interesate

                  Propunerea ține cont de comentariile părților interesate și ale administrațiilor naționale.

               •Obținerea și utilizarea expertizei

                  Propunerea se bazează pe avizul științific al Consiliului Internațional pentru Explorarea Apelor Maritime (ICES).

               •Evaluarea impactului

               Domeniul de aplicare al regulamentului privind posibilitățile de pescuit este stabilit de articolul 43 alineatul (3) din tratat.

               •Adecvarea reglementărilor și simplificarea

                  Nu se aplică.

               •Drepturi fundamentale

                  Nu se aplică.

               4.IMPLICAȚII BUGETARE

                  Măsurile propuse nu vor avea implicații bugetare.

               5.ALTE ELEMENTE

               •Explicarea detaliată a dispozițiilor specifice ale propunerii

               Modificările propuse vizează modificarea Regulamentului 2016/72 după cum se descrie în continuare.

               În Regulamentul (UE) 2016/72, astfel cum a fost modificat prin Regulamentul (UE) 2016/458 al Consiliului, captura totală admisibilă (TAC) pentru uvă în apele Uniunii din diviziunile ICES IIa, IIIa și subzona ICES IV a fost stabilită la 79 219 tone, iar limita de captură pentru uvă în zona de gestionare 1 a fost stabilită la 13 000 de tone. Uva este o specie cu durată scurtă de viață, iar rezultate monitorizării în timp real devin disponibile numai în prima jumătate a lunii mai. Limita TAC pentru această zonă trebuie să fie modificată acum în funcție de aceste rezultate și de cel mai recent aviz al ICES.

               2016/0128 (NLE)

               Propunere de

               REGULAMENT AL CONSILIULUI

               de modificare a Regulamentului (UE) 2016/72 în ceea ce privește posibilitățile de pescuit pentru uvă în anumite ape ale Uniunii

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 43 alineatul (3),

               având în vedere propunerea Comisiei Europene,

               întrucât:

               (1)Regulamentul (UE) 2016/72 al Consiliului
                  1
                stabilește, pentru anul 2016, posibilitățile de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele din Uniune, în anumite ape din afara Uniunii.

               (2)În scopul gestionării posibilităților de pescuit pentru uvă în diviziunile ICES IIa, IIIa și în subzona ICES IV, anexa IID la Regulamentul (UE) 2016/72 definește șapte zone de gestionare în care se aplică limite de captură specifice.

               (3)În Regulamentul (UE) 2016/72, astfel cum a fost modificat prin Regulamentul (UE) 2016/458 al Consiliului
                  2
               , captura totală admisibilă (TAC) pentru uvă în apele Uniunii din diviziunile ICES IIa, IIIa și subzona ICES IV a fost stabilită la 79 219 tone, iar limita de captură pentru uvă în zona de gestionare 1 a fost stabilită la 13 000 de tone. Această limită de captură ar trebui acum modificată pe baza rezultatelor de monitorizare în timp real și în conformitate cu cel mai recent aviz științific al ICES, astfel încât să permită o recoltă optimă a stocului.

               (4)Prin urmare, Regulamentul (UE) 2016/72 ar trebui modificat în consecință.

               (5)Deoarece modificarea limitelor de captură influențează activitățile economice și planificarea sezonului de pescuit pentru navele din Uniune, prezentul regulament ar trebui să intre în vigoare imediat după publicarea sa.

               (6)Limitele de captură stabilite în Regulamentul (UE) 2016/72 se aplică de la 1 ianuarie 2016. Dispozițiile prezentului regulament privind limitele de captură ar trebui, prin urmare, să se aplice de la aceeași dată. O astfel de aplicare retroactivă nu aduce atingere principiilor securității juridice și protecției așteptărilor legitime, întrucât posibilitățile de pescuit în cauză nu au fost încă epuizate.

               ADOPTĂ PREZENTUL REGULAMENT:

               Articolul 1
                  Modificări ale Regulamentului (UE) 2016/72

               Rubrica referitoare la uvă (Ammodytes spp.) în apele Uniunii din zonele IIa, IIIa și IV din anexa IA la Regulamentul (UE) 2016/72 se înlocuiește cu următorul text:

                        Specia:

                        Uvă

                        Zona:

                        Apele Uniunii din zonele IIa, IIIa și IV(1)

                        Ammodytes spp.

                        Danemarca

                        p.m.

                        (2)

                        TAC analitică

                        Regatul Unit

                        p.m.

                        (2)

                        Articolul 3 din Regulamentul (CE) nr. 847/96 nu se aplică

                        Germania

                         p.m.

                        (2)

                        Articolul 4 din Regulamentul (CE) nr. 847/96 nu se aplică

                        Suedia

                        p.m.

                        (2)

                        Uniune

                        p.m.

                        TAC

                        p.m.

                        (1)

                        Cu excepția apelor situate în limita a șase mile marine de la liniile de bază ale Regatului Unit la Shetland, Fair Isle și Foula.

                        (2)

                        Fără a aduce atingere obligației de debarcare, capturile de limandă, merlan și macrou se pot deduce în limita a 2 % din cotă (OT1/*2A3A4), cu condiția ca aceste capturi și capturile accidentale de specii raportate în temeiul articolului 15 alineatul (8) din Regulamentul (UE) nr. 1380/2013 să reprezinte cel mult 9 % în total din această cotă pentru uvă.

                        Condiție specială: în limitele cotelor menționate anterior, nu se pot pescui cantități mai mari decât cele indicate mai jos în următoarele zone de gestionare a uvei, astfel cum sunt definite în anexa IID:

                        Zona: Apele Uniunii în care se află zone de gestionare a uvei

                        1

                         2

                        3

                        4

                        5

                        6

                        7

                        (SAN/234_1)

                        (SAN/234_2)

                        (SAN/234_3)

                        (SAN/234_4)

                        (SAN/234_5)

                        (SAN/234_6)

                        (SAN/234_7)

                        Danemarca

                        p.m.

                        4 717

                        59 428

                        5 659

                         0

                         206

                         0

                        Regatul Unit

                        p.m.

                         103

                        1 299

                         124

                         0

                         5

                         0

                        Germania

                        p.m.

                         7

                         91

                         9

                         0

                         0

                         0

                        Suedia

                        p.m.

                         173

                        2 182

                         208

                         0

                         8

                         0

                        Uniune

                        p.m.

                        5 000

                        63 000

                        6 000

                         0

                         219

                         0

                        Total

                        p.m.

                        5 000

                        63 000

                        6 000

                         0

                         219

                         0

               Articolul 2
                  Intrarea în vigoare

               Prezentul regulament intră în vigoare în ziua următoare datei publicării în Jurnalul Oficial al Uniunii Europene.

               Se aplică de la 1 ianuarie 2016.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles,

                     Pentru Consiliu

                     Președintele

                     (1)
                  Regulamentul (UE) 2016/72 al Consiliului din 22 ianuarie 2016 de stabilire, pentru anul 2016, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit din Uniune, în anumite ape din afara Uniunii și de modificare a Regulamentului (UE) 2015/104 (JO L 22, 28.1.2016, p. 1).

                     (2)
                  Regulamentul (UE) 2016/458 al Consiliului din 30 martie 2016 de modificare a Regulamentului (UE) 2016/72 în ceea ce privește anumite posibilități de pescuit (JO L 80, 31.3.2016, p. 1)


Anunţ juridic important

|

52009PC0541

Propunere de regulament al Consiliului de modificare a Regulamentului (CE) nr. 708/2007 privind utilizarea în acvacultură a speciilor exotice și a speciilor absente la nivel local {SEC(2009)1347}  /* COM/2009/0541 final - CNS 2009/0153 */

	[pic] | COMISIA COMUNITĂŢILOR EUROPENE |Bruxelles, 15.10.2009COM(2009) 541 final2009/0153 (CNS)Propunere deREGULAMENT AL CONSILIULUIde modificare a Regulamentului (CE) nr. 708/2007 privind utilizarea în acvacultură a speciilor exotice și a speciilor absente la nivel local{SEC(2009)1347}EXPUNERE DE MOTIVECONTEXTUL PROPUNERII-  Motivele și obiectivele propuneriiRegulamentul (CE) nr. 708/2007 privind utilizarea în acvacultură a speciilor exotice și a speciilor absente la nivel local a fost adoptat la 11 iunie 2007. Acesta stabilește un cadru de reglementare a practicilor din sectorul acvaculturii în privința speciilor exotice și a speciilor absente la nivel local, în vederea evaluării și reducerii la minimum a impactului posibil al acestor specii, precum și al oricăror specii nevizate conexe asupra habitatelor acvatice. Regulamentul dispune instituirea, la nivel național, a unui sistem de permise.În conformitate cu articolul 2 alineatul (7) din regulamentul menționat, acțiunile de introducere și de transfer în vederea utilizării în „instalații închise pentru acvacultură” pot fi scutite ulterior de cerința de permis menționată în capitolul III, pe baza unor noi informații și recomandări științifice.În cadrul celui de-al șaselea program-cadru, a fost finanțată o acțiune concertată, intitulată „Impactul de mediu al speciilor exotice din acvacultură” (proiectul IMPASSE). Obiectivul global al acesteia a fost elaborarea unor orientări cu privire la practicile ecologice de introducere și transfer în acvacultură. În plus, proiectul urma să acorde o atenție specială întrebării dacă instalațiile închise pentru acvacultură, moderne, amplasate pe uscat ar putea fi considerate sigure din punct de vedere biologic, precum și măsurii în care mutările în acest tip de instalații se pot diferenția de mutările în instalații deschise pentru acvacultură reglementate de dispozițiile comunitare.Raportul final cu privire la proiectul IMPASSE, prezentat recent, a furnizat o definiție operațională a „instalațiilor închise pentru acvacultură” în cazul cărora gradul de risc asociat speciilor exotice ar putea fi redus considerabil, posibil chiar până la un nivel acceptabil, dacă se abordează potențialul de evadare al organismelor vizate și nevizate în timpul transportului și dacă există protocoale bine definite la instalația destinatară. Acest lucru înseamnă că acțiunile de introducere și de transfer în astfel de instalații ar putea fi scutite de cerința de permis în anumite condiții. Definiția „instalației închise pentru acvacultură” furnizată de IMPASSE este mai detaliată și mai strictă decât definiția actuală de la articolul 3 punctul 3 din Regulamentul (CE) nr. 708/2007 al Consiliului. Definiția IMPASSE trasează principalele caracteristici pe care ar trebui să le aibă o „instalație închisă pentru acvacultură” pentru a se garanta siguranța acesteia din punct de vedere biologic.Conform concluziilor IMPASSE: Un „sistem închis” este o instalație pentru acvacultură cu o deversare (deversări) care nu se conectează în niciun fel la apele deschise înainte de a fi analizată(e), filtrată(e) sau strecurată(e) și tratată(e) pentru a împiedica evadarea organismelor din stocul cultivat sau a organismelor conexe.Sistemele de izolare închise presupun existența unei tehnologii de protecție care asigură lipsa oricărui contact între organismele acvatice sălbatice și cele cultivate. Instalațiile închise se bazează în general pe sisteme de recirculare. Aceste sisteme prezintă un risc de evadare foarte scăzut (Occhipinti et al. 2008), cele mai mari probleme apărând atunci când organismele sunt mutate în sau din respectiva instalație.Sistemele menționate elimină: eliberarea de deșeuri solide în mediul acvatic; evadarea din instalație a organismelor vizate și nevizate. Se dorește ca acestea să elimine: transferul de boli și paraziți între organismele acvatice sălbatice și cele cultivate; pierderile fermelor cauzate de factori de mediu, precum inundațiile, de animale de pradă (de exemplu, păsările), de furt și de vandalism.Principalele elemente sunt: o barieră fizică între organismele sălbatice și cele cultivate; tratarea deșeurilor solide; eliminarea adecvată a organismelor moarte; monitorizarea și tratarea apei care intră și care iese.La definirea acestor sisteme trebuie să se recunoască faptul că apa nu este singurul mediu prin care se pot transfera paraziți, boli și alte specii. Există, de exemplu, mecanisme de dispersare prin intermediul sistemelor de transport sau al eliminării neadecvate a deșeurilor.Prin urmare, în anumite condiții, se poate considera că mutarea speciilor exotice sau a speciilor absente la nivel local în vederea utilizării în cadrul unor instalații închise pentru acvacultură bine definite și sigure din punct de vedere biologic prezintă un risc scăzut și acceptabil, putând fi deci scutită de procedura de obținere a unui permis. Obiectivul prezentei propuneri este de a aduce modificările tehnice necesare definiției „instalației închise pentru acvacultură” pentru ca acțiunile de introducere și de transfer în vederea utilizării în astfel de instalații să fie scutite de cerința de permis prevăzută în capitolul III din Regulamentul (CE) nr. 708/2007 al Consiliului. Scopul este eliminarea birocrației concomitent cu asigurarea unei protecții adecvate a mediului în cazul utilizării în acvacultură a speciilor exotice și a speciilor absente la nivel local.-  Contextul generalIntroducerea de specii în afara arealului lor natural se dezvoltă cu rapiditate ca urmare a creșterii înregistrate de transport, comerț, călătorii și turism. Invaziile speciilor alogene sunt larg recunoscute ca fiind una dintre cauzele principale ale pierderii biodiversității la nivel mondial. Acestea pot avea consecințe economice, sociale și de mediu negative. Speciile exotice pot fi vectori ai unor boli noi, pot modifica ecosistemele, pot concura cu speciile indigene etc.Regulamentul (CE) nr. 708/2007 al Consiliului tratează doar o mică parte a acestei probleme. În ceea ce privește contextul general, trebuie avute în vedere datele care rezultă din anumite proiecte comunitare recente (IMPASSE și DAISY). Conform acestor date, principalele căi prin care s-ar putea introduce specii exotice în apele costiere ale mărilor și în apele interioare din Europa sunt: „apele de balast și ancrasarea navelor” (30% din totalul cazurilor de introducere); „canalele maritime și interioare” (24%); și „practicile de acvacultură și de populare”, care reprezintă 20%. Alte căi catalogate drept ornamentale, legate de cercetare etc. sau necunoscute reprezintă 26%. În decembrie 2008, Comisia a publicat comunicarea intitulată „Către o strategie comunitară privind speciile invazive” cu scopul de a elabora o strategie globală la nivelul UE pentru a aborda efectele negative ale speciilor invazive.„Strategia de dezvoltare durabilă a acvaculturii europene” (2002), elaborată de Comunitate, identificase deja necesitatea reducerii riscurilor asociate introducerii de specii alogene în acvacultură. Drept consecință, Regulamentul (CE) nr. 708/2007 al Consiliului privind utilizarea în acvacultură a speciilor exotice și a speciilor absente la nivel local a fost adoptat la 11 iunie 2007. În acel moment nu s-a luat însă nicio decizie cu privire la siguranța din punct de vedere biologic a „instalațiilor închise pentru acvacultură”. Opiniile statelor membre erau divergente și nu se dispunea de recomandări științifice care să stea la baza unei decizii. Din acest motiv, s-a amânat posibila scutire a acțiunilor de introducere și de transfer în vederea utilizării în astfel de instalații de obligația obținerii unui permis.-  Dispoziții în vigoare în domeniul propuneriiRegulamentul (CE) nr. 708/2007 al Consiliului privind utilizarea în acvacultură a speciilor exotice și a speciilor absente la nivel local.-  Coerența cu alte politici și obiective ale UniuniiPropunerea este coerentă cu alte politici și obiective ale Uniunii care urmăresc să asigure un nivel înalt de protecție a mediului înconjurător, precum și să simplifice și să reducă sarcina administrativă.CONSULTAREA PăRțILOR INTERESATE șI EVALUAREA IMPACTULUI-  Obținerea și utilizarea expertizeiConcluziile proiectului IMPASSE au fost utilizate ca bază tehnică pentru elaborarea propunerii. Această acțiune concertată a fost desfășurată de 14 parteneri, sub coordonarea Universității din Hull. La proiect a participat și FEAP, Federația producătorilor europeni din acvacultură. În cadrul IMPASSE s-au organizat două ateliere (Ungaria 2007 și Italia 2008), care au înregistrat un număr mare de participanți. Unul dintre subiectele discutate a fost chestiunea „instalațiilor închise pentru acvacultură”. Rezultatele examinărilor și discuțiilor, rezumate în secțiunea 1, au determinat grupul să formuleze o definiție mai strictă a „instalației închise pentru acvacultură”.-  Evaluarea impactului și consultarea părților interesateRegulamentul (CE) nr. 708/2007 se aplică tuturor instalațiilor pentru acvacultură. Însă, în momentul adoptării sale, nu s-a luat nicio decizie cu privire la siguranța din punct de vedere biologic a „instalațiilor închise pentru acvacultură”. Mutările în aceste instalații diferă totuși de mutările în alte tipuri de instalații și, în mod normal, sunt considerate ca fiind „mutări ordinare” pentru care nu este obligatorie cerința unei evaluări de mediu prealabile [articolul 2 alineatul (6)].Proiectul IMPASSE a furnizat o definiție a „instalației închise pentru acvacultură” care include caracteristicile necesare pentru a considera acest tip de instalații ca fiind sigure din punct de vedere biologic. Această definiție este mai strictă și asigură o protecție a mediului îmbunătățită. Modificarea definiției actuale a „instalației închise pentru acvacultură” de la articolul 3 punctul 3 prin formularea unei noi definiții pe baza concluziilor IMPASSE ar permite scutirea de cerința de permis a acțiunilor de introducere și de transfer în vederea utilizării în astfel de instalații. Acest lucru implică însă o modificare a Regulamentului (CE) nr. 708/2007 al Consiliului care nu poate fi realizată prin comitologie. Cu toate acestea, concluziile proiectului IMPASSE în ceea ce privește instalațiile închise pentru acvacultură au fost prezentate în cadrul Comitetului de gestionare a sectorului pescuitului și acvaculturii și un număr mare de state membre s-au pronunțat în favoarea îmbunătățirii definiției actuale pentru a face posibilă scutirea menționată. Prin urmare, a fost elaborată prezenta propunere de modificare a Regulamentului (CE) nr. 708/2007 al Consiliului. Scopul său este de a elimina birocrația asociată procedurii de obținere a unui permis în cazul „instalațiilor închise pentru acvacultură” care pot fi considerate sigure din punct de vedere biologic.Modificarea propusă nu constituie o schimbare majoră sau substanțială a regulamentului. Trebuie aduse adaptări tehnice definiției „instalației închise pentru acvacultură” și dispozițiilor conexe pentru a face posibilă scutirea urmărită.Propunerea de Regulament (CE) nr. 708/2007 al Consiliului a fost însoțită de propria evaluare a impactului [SEC (2006)421]. Acțiunea concertată IMPASSE oferă deja baza tehnică pentru luarea deciziei de a scuti acțiunile de introducere și de transfer în vederea utilizării în „instalații închise pentru acvacultură” de obligația obținerii unui permis. În plus, propunerea va avea consecințe foarte restrânse deoarece se aplică doar „instalațiilor închise pentru acvacultură”. Aceste instalații vor beneficia însă de pe urma simplificării propuse, deoarece se vor elimina procedurile de obținere a permisului care necesită mult timp și imobilizează resurse. Modificarea propusă va asigura menținerea nivelului de protecție a mediului și, în același timp, va contribui la producerea unor efecte sociale și economice pozitive, având în vedere că instalațiile vizate pot fi eliberate de costurile pe care le presupun procedurile de obținere a permiselor. Prin urmare, o evaluare a impactului specifică, care să vizeze această modificare limitată a regulamentului, nu ar aduce valoare adăugată deoarece aceasta constituie doar o decizie executivă cu privire la un aspect tehnic, cu consecințe marginale. Dacă s-ar investi timp și eforturi suplimentare pentru efectuarea unei evaluări a impactului formale, această abordare nu ar fi una proporțională.ELEMENTELE JURIDICE ALE PROPUNERII-  Rezumatul acțiunii propuseÎn conformitate cu articolul 2 alineatul (7) din Regulamentul (CE) nr. 708/2007 al Consiliului, acțiunile de introducere și de transfer în „instalațiile închise pentru acvacultură” pot fi scutite ulterior de cerința de permis menționată în capitolul III din regulament, pe baza unor noi informații și recomandări științifice.Acțiunea propusă urmărește să scutească „instalațiile închise pentru acvacultură” care sunt sigure din punct de vedere biologic de cerința de permis menționată în capitolul III din regulamentul menționat. Luând în considerare recomandările științifice, propunerea include modificarea definiției actuale a unei „instalații închise pentru acvacultură”, adăugându-i caracteristicile adecvate pentru a se garanta că astfel de instalații nu permit evadarea în natură a organismelor vizate și nevizate. În plus, se include o nouă dispoziție cu privire la transportul speciilor exotice și al celor absente la nivel local către „instalațiile închise pentru acvacultură”. În consecință, statele membre vor întocmi o listă a instalațiilor închise pentru acvacultură. Această listă se va publica și se va actualiza periodic pe un site web creat în temeiul Regulamentului (CE) nr. 535/2008 al Comisiei. Unele articole și anexa I sunt modificate în consecință pentru a ține seama de noile dispoziții.-  Temeiul juridicArticolul 37 și articolul 299 alineatul (2) din Tratatul de instituire a Comunității Europene constituie temeiul juridic.-  Principiul subsidiaritățiiPropunerea se înscrie în sfera de aplicare a Politicii comune în domeniul pescuitului, care ține de competența exclusivă a Comunității. În consecință, principiul subsidiarității nu se aplică.-  Principiul proporționalitățiiPropunerea respectă principiul proporționalității. Modificarea constituie un bun echilibru între protecția mediului înconjurător și nevoile sectorului acvaculturii. Mutările în „instalații închise pentru acvacultură” care respectă standardele menite să garanteze o protecție adecvată a mediului ar trebui scutite de sarcina administrativă și de costurile asociate procedurii de obținere a permiselor stabilite de regulament. Simplificarea și reducerea birocrației sunt obiective importante.-  Alegerea instrumentelorArticolul 2 alineatul (7) din Regulamentul (CE) nr. 708/2007 al Consiliului dispune că decizia cu privire la scutirea sau nu a mutărilor de specii exotice și de specii absente la nivel local în „instalațiile închise pentru acvacultură” de cerința de permis prevăzută în regulament trebuie luată în conformitate cu procedura menționată la articolul 30 alineatul (2) din Regulamentul (CE) nr. 2371/2002 (comitologie). Cu toate acestea, posibilitatea scutirii acestor mutări de obligația de obținere a unui permis necesită modificarea definiției „instalației închise pentru acvacultură” și deci o modificare a regulamentului Consiliului care nu poate fi realizată prin comitologie. Un regulament al Consiliului nu poate fi modificat decât printr-un alt regulament.IMPLICAțII BUGETAREPropunerea nu are implicații asupra bugetului comunitar.2009/0153 (CNS)Propunere deREGULAMENT AL CONSILIULUIde modificare a Regulamentului (CE) nr. 708/2007 privind utilizarea în acvacultură a speciilor exotice și a speciilor absente la nivel localCONSILIUL UNIUNII EUROPENE,având în vedere Tratatul de instituire a Comunității Europene, în special articolul 37 și articolul 299 alineatul (2),având în vedere propunerea Comisiei[1],având în vedere avizul Parlamentului European[2],având în vedere avizul Comitetului Economic și Social European[3],întrucât:1.  Regulamentul (CE) nr. 708/2007[4] stabilește un cadru de reglementare a practicilor din sectorul acvaculturii în privința speciilor exotice și a speciilor absente la nivel local, în vederea evaluării și reducerii la minimum a impactului posibil al acestor specii, precum și al speciilor nevizate conexe asupra habitatelor acvatice. În conformitate cu articolul 2 alineatul (7) din regulamentul menționat, acțiunile de introducere și de transfer în instalații închise pentru acvacultură pot fi scutite ulterior de cerința de permis menționată în capitolul III din regulament, pe baza unor noi informații și recomandări științifice.2.  Acțiunea concertată „Impactul de mediu al speciilor exotice din acvacultură” (IMPASSE), finanțată de Comunitate, a furnizat o nouă definiție operațională a „instalațiilor închise pentru acvacultură”. În cazul acestor instalații, gradul de risc asociat speciilor exotice și speciilor absente la nivel local ar putea fi redus la un nivel acceptabil dacă se abordează potențialul de evadare, în timpul transportului, al organismelor care urmează să fie cultivate și al celor nevizate și dacă, la instalația destinatară, se aplică protocoale bine definite. Acțiunile de introducere și de transfer în vederea utilizării în instalații închise pentru acvacultură ar trebui scutite de cerința de permis numai dacă se îndeplinesc aceste condiții.3.  Prin urmare, este necesară modificarea definiției „instalației închise pentru acvacultură” de la articolul 3 punctul 3 din Regulamentul (CE) nr. 708/2007, prin adăugarea unor caracteristici specifice care să garanteze siguranța din punct de vedere biologic a acestor instalații.4.  Statele membre ar trebui să întocmească o listă a instalațiilor închise pentru acvacultură amplasate pe teritoriul lor. Din motive de transparență, această listă ar trebui publicată și actualizată periodic pe un site web creat în conformitate cu Regulamentul (CE) nr. 535/2008 al Comisiei[5].5.  Ținând seama de aceste modificări, sunt necesare și alte adaptări ale regulamentului.6.  Prin urmare, Regulamentul (CE) nr. 708/2007 al Consiliului ar trebui modificat în consecință,ADOPTĂ PREZENTUL REGULAMENT:Articolul 1Regulamentul (CE) nr. 708/2007 se modifică după cum urmează:1. La articolul 2, alineatul (7) se înlocuiește cu următorul text:„(7) Capitolele III și VI nu se aplică mutărilor de specii exotice și specii absente la nivel local care urmează să fie păstrate în instalații închise pentru acvacultură, dacă transportul se efectuează în condiții care să împiedice evadarea acestor specii și a speciilor nevizate.Statele membre întocmesc o listă a instalațiilor închise pentru acvacultură de pe teritoriul lor care sunt conforme cu definiția de la articolul 3 punctul 3 și actualizează această listă periodic. Lista se publică pe site-ul web creat în conformitate cu articolul 4 alineatul (2) din Regulamentul (CE) nr. 535/2008 al Comisiei.”2. Articolul 3 se modifică după cum urmează:(a) punctul 3 se înlocuiește cu următorul text:„3. «instalație închisă pentru acvacultură» înseamnă o instalație:(a) în care se desfășoară activități de acvacultură într-un mediu acvatic cu apă recirculată și cu o deversare (deversări) neconectată(e) în niciun fel la apele deschise înainte de a fi analizată(e), filtrată(e) sau strecurată(e) și tratată(e) pentru a împiedica eliberarea deșeurilor solide în mediul acvatic și evadarea din instalație a organismelor cultivate și a celor nevizate care ar putea supraviețui și care, ulterior, s-ar putea reproduce;și(b) care împiedică pierderile fermelor cauzate de factori de mediu, precum inundațiile, de animale de pradă (de exemplu, păsările), de furt și de vandalism și care asigură eliminarea adecvată a organismelor moarte;”(b) punctul 16 se înlocuiește cu următorul text:„16. «mutare ordinară» înseamnă mutarea organismelor acvatice dintr-o sursă cu risc scăzut de transfer al speciilor nevizate care, datorită caracteristicilor organismelor acvatice și/sau metodei de acvacultură care urmează să fie utilizată, nu dă naștere unor efecte ecologice adverse;”3. Articolul 14 se înlocuiește cu următorul text:„Articolul 14Diseminarea în instalații pentru acvacultură în cazul introducerilor ordinareÎn cazul introducerilor ordinare, diseminarea organismelor acvatice în instalații pentru acvacultură este permisă fără carantină sau diseminare pilot, cu excepția cazurilor în care, în mod excepțional, autoritatea competentă decide în mod contrar pe baza unei recomandări specifice a comitetului consultativ. Mutările de la o instalație închisă pentru acvacultură la o instalație deschisă pentru acvacultură nu sunt considerate ordinare.”4. Anexa I se modifică după cum urmează:(a) primul paragraf se înlocuiește cu următorul text:„Atunci când este posibil, informațiile trebuie să fie însoțite de referințe din literatura științifică și de note de trimitere la comunicări personale cu autoritățile științifice și experții din domeniul pescuitului.”(b) secțiunea D (Interacțiunea cu speciile indigene) se modifică după cum urmează:- punctul 1 se înlocuiește cu următorul text:„1. Care este potențialul de supraviețuire și de aclimatizare al organismului introdus în cazul în care evadează?”- punctul 6 se înlocuiește cu următorul text:„6. Organismele introduse vor supraviețui și vor reuși să se reproducă în zona de introducere propusă sau va fi nevoie să se recurgă la populări anuale?”Articolul 2Prezentul regulament intră în vigoare în a zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședintele [1] , , p. .[2] , , p. .[3] , , p. .[4] JO L 168, 28.6.2007, p. 1.[5] JO L 156, 14.6.2008, p. 6.